pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-​PM conveys profound condolences to Turkish Government and people on Turkey’s disastrous quake
วันศุกร์ที่ 10 กุมภาพันธ์ 2566
10/02/2566
​PM conveys profound condolences to Turkish Government and people on Turkey’s disastrous quake
​PM conveys profound condolences to Turkish Government and people on Turkey’s disastrous quake
February 9, 2023, at 0900hrs, at the Purple Room, Thai Khu Fah Building, Government House, Prime Minister and Defense Minister Gen. Prayut Chan-o-cha, on behalf of the Thai Government, offered the humanitarian assistance to the Government of Republic of Turkey through H.E. Mrs. Serap Ersoy, Ambassador of the Republic of Türkiye (Turkey) to Thailand. Deputy Secretary-General to the Prime Minister and Acting Government Spokesperson Anucha Burapachaisri disclosed gist as follows:
The Prime Minister, on behalf of the Thai Government and people, delivered profound condolences over the devastating earthquake which took place in the city of Kahramanmaraş (580 km from Ankara) and vicinity in the morning of February 6, 2023. Aside from 5-million Baht in donation, the Thai Government will dispatch a team of 42 emergency search and rescue workers from the Department of Disaster Prevention and Mitigation, and other assistance as needed to Turkey. He expressed sincere hope for the Government and people of Turkey to get over such a hard time soon. The Turkish Government may contact the Thai Ministry of Foreign Affairs anytime if any further assistance is needed.
The Turkish Ambassador expressed appreciation toward the Thai Government and people, as well as the private sector, who have constantly gotten in touch with the Embassy to offer help. Thailand is one of Turkey’s true friends, and the country truly appreciates Thailand’s assistance and moral support.
The Prime Minister also expressed condolences over the death of a Thai woman from this disastrous quake, and ordered Ministry of Foreign Affairs and the Royal Thai Embassy in Ankara to liaise with concerned Turkish agencies on the arrangements for the repatriation of the victim’s body. He also called on the Turkish Government to take care of the Thai victims who are taking refuge in the Government shelters.
Thai citizens in Turkey who need immediate assistance may contact Royal Thai Embassy in Ankara at Hotline: +90 533 641 5698 or Facebook Page: สถานเอกอัครราชทูต ณ กรุงอังการา, 24/7. Relatives of Thai citizens who may be impacted by the disaster may also contact the Consular Department’s กองคุ้มครองและดูแลผลประโยชน์คนไทยในต่างประเทศ (Overseas Thai Protection Division) at the call center: 02 572 8442. Royal Thai Embassy in Ankara would also like to seek cooperation from the Thai citizens, both short-term visitors or long-term residents, to register themselves at the database link: https://forms.gle/BKZJXYj7MFdDHZ3t6 in case of emergency. They are also urged to closely follow up on the situation update from the Embassy’s website, Ministry of Foreign Affairs, or reliable local media.
รัฐบาลไทย-ข่าวทำเนียบรัฐบาล-“ดีอีเอส” เปิดเวทีประชุมเจ้าหน้าที่อาวุโสอาเซียนด้านดิจิทัล (ADGSOM) ครั้งที่ 3 ยกระดับป้องกันปัญหาการหลอกลวงผ่านสื่อออนไลน์ ลดความเสี่ยงของภัยคุกคามผ่านสื่อออนไลน์
วันศุกร์ที่ 10 กุมภาพันธ์ 2566
“ดีอีเอส” เปิดเวทีประชุมเจ้าหน้าที่อาวุโสอาเซียนด้านดิจิทัล (ADGSOM) ครั้งที่ 3 ยกระดับป้องกันปัญหาการหลอกลวงผ่านสื่อออนไลน์ ลดความเสี่ยงของภัยคุกคามผ่านสื่อออนไลน์
“ดีอีเอส” เปิดเวทีประชุมเจ้าหน้าที่อาวุโสอาเซียนด้านดิจิทัล (ADGSOM) ครั้งที่ 3 ยกระดับป้องกันปัญหาการหลอกลวงผ่านสื่อออนไลน์ ลดความเสี่ยงของภัยคุกคามผ่านสื่อออนไลน์
เมื่อวันที่ 6 – 8 ก.พ. 66 ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงดิจิทัลเพื่อเศรษฐกิจและสังคม (ดีอีเอส) ในฐานะเจ้าหน้าที่อาวุโสอาเซียนด้านดิจิทัล ทําหน้าที่หัวหน้าคณะผู้แทนไทย ร่วมประชุมเจ้าหน้าที่อาวุโสอาเซียนด้านดิจิทัล ครั้งที่ 3 (The 3rd ASEAN Digital Senior Officials’ Meeting: ADGSOM) และการประชุม ADGSOM ครั้งที่ 3 กับคู่เจรจา ณ เกาะโบราเคย์ สาธารณรัฐฟิลิปปินส์ โดยมีประเทศสมาชิกอาเซียน 10 ประเทศ และคู่เจรจา ได้แก่ สาธารณรัฐประชาชนจีน ญี่ปุ่น สาธารณรัฐเกาหลี อินเดีย สหรัฐอเมริกา สหภาพยุโรป และ ITU รวมถึงผู้แทนจากสํานักเลขาธิการอาเซียน
โดยในระหว่างการประชุมฯ ได้มีการหารือในหลายประเด็น ได้แก่ รายงานผลการศึกษาภูมิทัศน์ปัญญาประดิษฐ์ของอาเซียน การจัดทําแนวทางปฏิบัติร่วมระหว่างข้อสัญญาต้นแบบของอาเซียน และข้อสัญญามาตรฐานของสหภาพยุโรป สําหรับการโอนข้อมูลระหว่างประเทศ และกรอบการดําเนินงานเพื่อส่งเสริมการเติบโตของวิสาหกิจเริ่มต้นด้านดิจิทัลในอาเซียน ตลอดจนได้เข้าร่วมหารือและให้ความเห็นชอบต่อแผนงานความร่วมมือด้านดิจิทัลปี 2566 กับคู่เจรจา โดยมุ่งเน้นการสนับสนุนความร่วมมือเพื่อบรรลุวิสัยทัศน์ของแผนแม่บทอาเซียนด้านดิจิทัล ค.ศ. 2025 ทั้งการพัฒนานโยบายดิจิทัลและโทรคมนาคม เทคโนโลยี 5G Open RAN ปัญญาประดิษฐ์ นวัตกรรมดิจิทัลความปลอดภัยของข้อมูล การคุ้มครองข้อมูลส่วนบุคคล ความมั่นคงปลอดภัยไซเบอร์ และระบบนิเวศด้านดิจิทัล
ศาสตราจารย์พิเศษวิศิษฏ์ กล่าวเพิ่มเติมว่า ทางกระทรวงๆ ได้ผลักดันความร่วมมือด้านความปลอดภัยทางสื่อออนไลน์ โดยเน้นย้ําถึงความสําคัญและความจําเป็นอย่างเร่งด่วนในการจัดการกับปัญหาการหลอกลวงผ่านสื่อออนไลน์ ซึ่งปัจจุบันสร้างความเสียหายแก่ประชาชนจํานวนมาก และได้นําเสนอให้มีการจัดตั้งกลไกระดับภูมิภาค ด้านการป้องกันปัญหาการหลอกลวงผ่านสื่อออนไลน์ เพื่อลดความเสี่ยงของภัยคุกคามผ่านสื่อออนไลน์ และสร้างความเชื่อมั่นในการใช้เทคโนโลยีดิจิทัลให้กับประชาชน ซึ่งสมาชิกอาเซียนหลายประเทศได้สนับสนุนข้อเสนอของประเทศไทยดังกล่าว และมีความเห็นตรงกันว่าเป็นปัญหาสําคัญระดับภูมิภาคที่จําเป็นต้องดําเนินการทันที และต้องอาศัยความร่วมมือแบบบูรณาการระดับภูมิภาค
นอกจากนี้ ระหว่างการประชุมฯ ยังได้มีการหารือกับสหรัฐอเมริกา ฟิลิปปินส์ อินโดนีเซีย และ USABC เพื่อขับเคลื่อนความร่วมมือในระดับทวิภาคี อาทิ การจัดทําบันทึกความเข้าใจว่าด้วยความร่วมมือด้านดิจิทัลระหว่างกระทรวงเทคโนโลยีและสารสนเทศฟิลิปปินส์กับกระทรวงดิจิทัลเพื่อเศรษฐกิจและสังคม และการส่งเสริมระบบนิเวศด้านดิจิทัล การคุ้มครองข้อมูลส่วนบุคคล และการพัฒนาบุคลาการด้านความมั่นคงปลอดภัยไซเบอร์
__________________
รัฐบาลไทย-ข่าวทำเนียบรัฐบาล-รมว.สุชาติ เยี่ยมโรงงานแปรรูปเนื้อสัตว์ ชูสถานประกอบการจ้างแรงงานถูกกฎหมาย ดูแลสิทธิ- สวัสดิการเท่าเทียม
วันศุกร์ที่ 10 กุมภาพันธ์ 2566
10/02/2566
รมว.สุชาติ เยี่ยมโรงงานแปรรูปเนื้อสัตว์ ชูสถานประกอบการจ้างแรงงานถูกกฎหมาย ดูแลสิทธิ- สวัสดิการเท่าเทียม
รมว.สุชาติ เยี่ยมโรงงานแปรรูปเนื้อสัตว์ ชูสถานประกอบการจ้างแรงงานถูกกฎหมาย ดูแลสิทธิ- สวัสดิการเท่าเทียม
วันที่10กุมภาพันธ์2566นายสุชาติชมกลิ่นรัฐมนตรีว่าการกระทรวงแรงงานลงพื้นที่ตรวจเยี่ยมสถานประกอบการที่มีการจ้างแรงงานต่างด้าวในจังหวัดชลบุรี เพื่อส่งเสริมให้สถานประกอบการมีการจ้างแรงงานต่างด้าวถูกกฎหมายโดยมีนายเจษฎาศิริมงคลเกษมประธานบริษัทจีเอฟพีทีนิชิเร(ประเทศไทย)จํากัดนายธวัชชัยศรีทองผู้ว่าราชการจังหวัดชลบุรีผู้บริหารระดับสูงกระทรวงแรงงานหัวหน้าส่วนราชการหน่วยงานในสังกัดกระทรวงแรงงานจังหวัดชลบุรีร่วมให้การต้อนรับณบริษัทจีเอฟพีทีนิชิเร(ประเทศไทย)จํากัดอําเภอหนองใหญ่จังหวัดชลบุรีซึ่งเป็นสถานประกอบกิจการประเภทแปรรูปเนื้อไก่และเนื้อสัตว์ที่ปรุงเสร็จแช่เย็นหรือแช่แข็งปัจจุบันมีลูกจ้าง5,004คนเป็นคนไทย1,444คนต่างด้าวสัญชาติกัมพูชาจํานวน3,560คนลูกจ้างพิการจํานวน32คน
นายสุชาติกล่าวว่ารัฐบาลภายใต้การนําของท่านนายกรัฐมนตรีและรัฐมนตรีว่าการกระทรวงกลาโหมพล.อ.ประยุทธ์จันทร์โอชาได้ให้ความสําคัญกับแรงงานทุกคนทุกกลุ่มไม่ว่าจะเป็นแรงงานไทยหรือแรงงานต่างด้าวเพราะแรงงานทุกคนถือเป็นฟันเฟืองสําคัญในการขับเคลื่อนการพัฒนาเศรษฐกิจสังคมของประเทศให้เจริญก้าวหน้าการลงพื้นที่มายังบริษัทจีเอฟพีทีนิชิเร(ประเทศไทย)จํากัดในวันนี้ได้พบปะกับผู้บริหารและเยี่ยมชมสถานประกอบการที่มีการจ้างแรงงานต่างด้าวแห่งนี้ต้องขอบคุณผู้บริหารของบริษัทที่ได้จัดสวัสดิการทั้งที่พักอาศัยอาหารรวมทั้งสวัสดิการอื่นๆดูแลแรงงานไทยและแรงงานต่างด้าวเป็นอย่างดีซึ่งกระทรวงแรงงานได้ให้ความสําคัญในการบูรณาการกับสถานประกอบการเพื่อคุ้มครองสิทธิแรงงานต่างด้าวให้ได้รับการปฏิบัติตามกฎหมายอย่างเท่าเทียมกับแรงงานไทยทั้งในเรื่องอัตราค่าจ้างขั้นต่ําการรักษาพยาบาลการได้รับสวัสดิการจากสถานประกอบการอย่างเป็นธรรมเพื่อเป็นการป้องกันการค้ามนุษย์ด้านแรงงานซึ่งอาจจะส่งผลกระทบต่อการจัดลําดับสถานการณ์การค้ามนุษย์ของประเทศไทยให้อยู่ในระดับที่ต่ํากว่าเดิม
“การใช้แรงงานที่ถูกกฎหมายจะช่วยแก้ไขปัญหาการขาดแคลนแรงงานซึ่งจะเกิดความมั่นคงด้านแรงงานเศรษฐกิจและสังคมของประเทศที่สําคัญจะช่วยสร้างภาพลักษณ์ที่ดีของประเทศสอดคล้องกับนโยบายรัฐบาลในการดูแลสิทธิให้ความคุ้มครองแก่แรงงานทุกคนทุกกลุ่มตลอดจนจะช่วยต่อต้านการบังคับใช้แรงงานในรูปแบบต่างๆรวมถึงป้องกันปัญหาการค้ามนุษย์ด้านแรงงานอีกด้วย”นายสุชาติกล่าวท้ายสุด
+++++++++++++++++++
กองเผยแพร่และประชาสัมพันธ์
10กุมภาพันธ์2566
รัฐบาลไทย-ข่าวทำเนียบรัฐบาล-ธอส. ประกาศปรับขึ้นอัตราดอกเบี้ยเงินฝากสูงสุด 0.40% ต่อปี มีผลตั้งแต่วันที่ 14 กุมภาพันธ์ 2566 เป็นต้นไป
วันศุกร์ที่ 10 กุมภาพันธ์ 2566
10/02/2566
ธอส. ประกาศปรับขึ้นอัตราดอกเบี้ยเงินฝากสูงสุด 0.40% ต่อปี มีผลตั้งแต่วันที่ 14 กุมภาพันธ์ 2566 เป็นต้นไป
ธนาคารอาคารสงเคราะห์ (ธอส.) ประกาศปรับขึ้นอัตราดอกเบี้ยเงินฝากประเภทมีสมุดคู่ฝาก เงินฝากประจํา และใบรับเงินฝากประจํา 0.125 - 0.40% ต่อปี มีผลตั้งแต่วันที่ 14 กุมภาพันธ์ 2566 เป็นต้นไป
นายฉัตรชัย ศิริไล กรรมการผู้จัดการ ธนาคารอาคารสงเคราะห์ (ธอส.) เปิดเผยว่า ภายหลังจากที่คณะกรรมการนโยบายการเงิน (กนง.) ได้ประกาศปรับขึ้นอัตราดอกเบี้ยนโยบาย 0.25% ต่อปี จาก 1.25% ต่อปี เป็น 1.50% ต่อปี ทางคณะกรรมการบริหารสินทรัพย์ หนี้สิน และการเงิน (ALCO) ของ ธอส. จึงได้มีมติให้ธนาคาร ปรับขึ้นอัตราดอกเบี้ยเงินฝาก ทั้งประเภทมีสมุดคู่ฝาก เงินฝากประจํา และใบรับเงินฝากประจํา 0.125 - 0.40% ต่อปี โดยเงินฝากประเภทที่ปรับขึ้นอัตราดอกเบี้ยสูงสุดที่ 0.40% ต่อปี คือ เงินฝากประจําและใบรับเงินฝากประจํา ประเภท 2 ปี, 3 ปี และ 5 ปี ปรับเพิ่มขึ้นเป็น 1.60% ต่อปี ซึ่งการปรับขึ้นอัตราดอกเบี้ยเงินฝากในครั้งนี้ครอบคลุมกลุ่มลูกค้าเงินฝากที่ได้รับประโยชน์ทั้ง บุคคลธรรมดา คณะบุคคล ห้างหุ้นส่วนสามัญ และนิติบุคคล เป็นต้น ทั้งนี้ มีผลตั้งแต่วันที่ 14 กุมภาพันธ์ 2566 เป็นต้นไป สอบถามรายละเอียดเพิ่มเติมได้ที่ ธอส.ทุกสาขาทั่วประเทศ G H Bank Call Center โทร 0-2645-9000 หรือ Facebook Fanpage ธนาคารอาคารสงเคราะห์ และติดตามข่าวสารของธนาคาร ได้ที่ Mobile Application : GHB ALL, GHB ALL GEN และ www.ghbank.co.th
รัฐบาลไทย-ข่าวทำเนียบรัฐบาล-รมว.แรงงาน ย้ำนายจ้างสนับสนุนลูกจ้างต่างด้าวมีส่วนร่วมดูแล สิทธิ สวัสดิการ ตามกลไกระบบทวิภาคี
วันศุกร์ที่ 10 กุมภาพันธ์ 2566
10/02/2566
รมว.แรงงาน ย้ํานายจ้างสนับสนุนลูกจ้างต่างด้าวมีส่วนร่วมดูแล สิทธิ สวัสดิการ ตามกลไกระบบทวิภาคี
รมว.แรงงาน ขอนายจ้างสนับสนุนให้ลูกจ้างต่างด้าวมีส่วนร่วมในคณะกรรมการสวัสดิการในสถานประกอบกิจการตามกลไกระบบทวิภาคี เพื่อเป็นตัวแทนหารือนายจ้างจัดสวัสดิการที่เหมาะสมตรงกับความต้องการตามสัญชาติและได้รับการคุ้มครอง ดูแลสิทธิประโยชน์ตามหลักสิทธิมนุษยชน
นายสุชาติ ชมกลิ่น รัฐมนตรีว่าการกระทรวงแรงงาน กล่าวว่า ปัจจุบันประเทศไทยมีความจําเป็นต้องใช้แรงงานต่างด้าวเข้ามาทํางานในกิจการที่แรงงานขาดแคลนรวมถึงกิจการที่คนไทยไม่นิยมทํา รัฐบาลภายใต้การนําของพลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม มีความมุ่งมั่นพัฒนากลไกการเพิ่มประสิทธิภาพในการคุ้มครอง ดูแลสิทธิของแรงงานต่างด้าวให้มีความเสมอภาค ไม่เลือกปฏิบัติสอดคล้องตามหลักสิทธิมนุษยชน โดยสนับสนุนให้เข้าไปมีบทบาทในการแสดงความคิดเห็น ร่วมปรึกษาหารือกับนายจ้างในการจัดสวัสดิการภายในสถานประกอบกิจการให้แก่ลูกจ้างตามสัญชาติได้อย่างเหมาะสมในแต่ละประเภทกิจการ ตรงตามความต้องการของลูกจ้างเอง มิใช่นายจ้างจัดการเพียงฝ่ายเดียว นอกจากนี้การสนับสนุนในเรื่องดังกล่าวยังเป็นการส่งเสริมแรงงานสัมพันธ์ด้วยระบบทวิภาคี เพื่อยุติปัญหาข้อเรียกร้อง ข้อพิพาทแรงงานได้เป็นอย่างดี ทั้งนี้ ได้มอบให้กรมสวัสดิการและคุ้มครองแรงงาน เร่งเข้าไปดําเนินการส่งเสริมสถานประกอบกิจการที่มีลูกจ้างต่างด้าวทํางาน สนับสนุนให้มีตัวแทนของลูกจ้างต่างด้าวเข้าไปมีส่วนร่วมในการเป็นคณะกรรมการสวัสดิการในสถานประกอบกิจการ เพื่อดูแลสิทธิประโยชน์อันพึงได้ตามหลักสิทธิมนุษยชน ซึ่งลูกจ้างที่เป็นแรงงานต่างด้าวจะได้มีตัวแทนประสานงานช่วยเหลือนายจ้างในการดูแลลูกจ้างต่างด้าวด้วยกันเองได้ จึงขอฝากถึงนายจ้างได้สนับสนุนให้ลูกจ้างต่างด้าวมีส่วนร่วมตามกลไกระบบทวิภาคีนี้ด้วย
นายนิยม สองแก้ว อธิบดีกรมสวัสดิการและคุ้มครองแรงงาน (กสร.) กล่าวเพิ่มเติมว่า พระราชบัญญัติคุ้มครองแรงงาน พ.ศ. 2541 มาตรา 96 ได้กําหนดให้สถานประกอบกิจการที่มีลูกจ้างตั้งแต่ 50 คน ขึ้นไป ต้องจัดให้มีคณะกรรมการสวัสดิการในสถานประกอบกิจการ ประกอบด้วยผู้แทนฝ่ายลูกจ้างฝ่ายเดียวที่มาจากการเลือกตั้งอย่างน้อย 5 คน หากสถานประกอบกิจการที่มีคณะกรรมการลูกจ้างตามกฎหมายว่าด้วยแรงงานสัมพันธ์แล้ว ให้คณะกรรมการลูกจ้างนั้นทําหน้าที่เป็นคณะกรรมการสวัสดิการในสถานประกอบกิจการได้ซึ่งกรมได้เน้นย้ําไปยังหน่วยปฏิบัติทั่วประเทศให้เข้าไปส่งเสริมสถานประกอบกิจการที่มีลูกจ้างต่างด้าว ได้สนับสนุนให้มีตัวแทนลูกจ้างต่างด้าวเป็นคณะกรรมการสวัสดิการในสถานประกอบกิจการด้วย เพื่อให้เกิดการแลกเปลี่ยน รับฟังความคิดเห็นเกี่ยวกับการจัดสวัสดิการ สภาพการจ้าง การทํางานที่เหมาะสมครอบคลุมลูกจ้างทุกประเภทอย่างเท่าเทียม เพื่อสร้างขวัญกําลังใจ และพัฒนาคุณภาพชีวิตลูกจ้างในสถานประกอบกิจการได้อย่างมีประสิทธิภาพ สถานประกอบกิจการสามารถดําเนินธุรกิจได้อย่างมั่นคง มีผลผลิตที่มีคุณภาพ ช่วยเสริมสร้างเศรษฐกิจให้กับประเทศอีกทางหนึ่งด้วย
------------------------------
รัฐบาลไทย-ข่าวทำเนียบรัฐบาล-​ท่าเรือแหลมฉบังระยะ3 คาดเปิดบริการปี68 พร้อมเป็นศูนย์กลางระดับเอเซีย รองรับเรือบรรทุกสินค้าใหญ่ที่สุดในโลก ใช้เทคโนโลยีอัตโนมัติเต็มรูปแบบ
วันศุกร์ที่ 10 กุมภาพันธ์ 2566
10/02/2566
​ท่าเรือแหลมฉบังระยะ3 คาดเปิดบริการปี68 พร้อมเป็นศูนย์กลางระดับเอเซีย รองรับเรือบรรทุกสินค้าใหญ่ที่สุดในโลก ใช้เทคโนโลยีอัตโนมัติเต็มรูปแบบ
​ท่าเรือแหลมฉบังระยะ3 คาดเปิดบริการปี68 พร้อมเป็นศูนย์กลางระดับเอเซีย รองรับเรือบรรทุกสินค้าใหญ่ที่สุดในโลก ใช้เทคโนโลยีอัตโนมัติเต็มรูปแบบ
วันที่ 10 กุมภาพันธ์ 2566 นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยถึงความคืบหน้าโครงการพัฒนาท่าเรือแหลมฉบัง ระยะที่3 ท่าเทียบเรือ F ซึ่งเป็นหนึ่งในโครงการสําคัญตามแผนพัฒนาพื้นที่ระเบียงเศรษฐกิจภาคตะวันออก (อีอีซี) ดําเนินการโดยการท่าเรือแห่งประเทศไทย มีวัตถุประสงค์เพื่อเพิ่มขีดความสามารถของท่าเรือแหลมฉบัง รองรับความต้องการขนส่งสินค้าทางทะเลระหว่างประเทศ ซึ่งจะสามารถขยายความจุท่าเรือตู้สินค้าจาก 11 ล้านตู้ต่อปี เป็น 18 ล้านตู้ต่อปี (ทั้งระยะที่ 3) โดยตั้งอยู่บนพื้นที่ 3,600 ไร่ มีมูลค่าการลงทุนทั้งโครงการ 1.09 แสนล้านบาท แบ่งเป็นการลงทุนของภาคเอกชน 6.08 หมื่นล้านบาทและภาครัฐ 4.3 หมื่นล้านบาท ประกอบด้วยสองท่าเรือ ได้แก่ ท่าเรือ F1 และ F2
สําหรับท่าเรือ F1 ได้เริ่มดําเนินการก่อสร้างทางทะเลแล้ว และอยู่ระหว่างการก่อสร้างงานสาธารณูปโภคและถ้าเทียบเรือ คาดว่าจะสามารถเปิดให้บริการได้ภายในปี 2568 ขณะที่ท่าเรือ F2 จะเริ่มดําเนินการก่อสร้างท่าเทียบเรือภายในปี 2570 ทั้งนี้ โครงสร้างพื้นฐานในท่าเรือแหลมฉบัง เฟส 3 นี้ ได้เพิ่มขนาดและความลึกของแอ่งจอดเรือ มีความยาวหน้าท่า 2 กิโลเมตร ความลึก 18.5 เมตร ซึ่งจะทําให้ท่าเรือแหลมฉบังสามารถรองรับเรือขนส่งสินค้ารุ่นใหม่ๆ ที่มีขนาดใหญ่ขึ้น รวมถึงมีระยะกินน้ําลึกเพิ่มขึ้นได้อย่างมีประสิทธิภาพยิ่งกว่าเดิม
นางสาวรัชดา กล่าวถึงการวางระบบการเชื่อมโยงเครือข่ายการขนส่งสินค้าภายในประเทศ ด้วยว่า จะมีการสร้างรางรถไฟเข้าไปถึงหลังท่าเทียบเรือ ซึ่งจะทําให้การขนส่งตู้สินค้าทางรางมีประสิทธิภาพมากยิ่งขึ้น อีกทั้ง จะมีการใช้เทคโนโลยีท่าเรือสมัยใหม่จํานวนมาก อาทิ ระบบยกและขนถ่ายตู้สินค้าอัตโนมัติในลานกองตู้สินค้า ยานพาหนะแบบไร้คนขับ (Automated Guided Vehicle: AGV) ระบบ OCR เพื่อสแกนข้อมูลบนตู้สินค้าโดยอัตโนมัติ ลดความผิดพลาดในการนําส่งข้อมูล
“โครงการพัฒนาท่าเรือแหลมฉบัง ระยะที่ 3 ท่าเทียบเรือ F จะเป็นท่าเรือขนาดใหญ่ มีศักยภาพเป็นศูนย์กลางอีกแห่งของภูมิภาคเอเชีย สามารถรองรับเรือขนาดบรรทุกสินค้าที่ใหญ่ที่สุดในโลก ที่เรียกว่าเรือแม่ได้ และจะมีการบริหารจัดการสินค้าด้วยเครื่องมือที่ทันสมัยเป็นระบบอัตโนมัติเต็มรูปแบบ ใช้แคร่และหุ่นยนต์ดําเนินงาน ปัจจุบันมีประมาณ 20 ท่าเรือทั่วโลก ที่ใช้ระบบนี้” นางสาวรัชดา กล่าว
รัฐบาลไทย-ข่าวทำเนียบรัฐบาล-​โฆษกรัฐบาลเผย นายกฯ เตรียมลงพื้นที่สุราษฎร์ธานี 13 ก.พ. นี้ ตรวจเยี่ยมพื้นที่บริหารจัดการน้ำ อ.ไชยา-เปิดงานมหกรรมว่าวสุราษฎร์ธานี โปรโมทการท่องเที่ยวสุราษฎร์ฯ
วันศุกร์ที่ 10 กุมภาพันธ์ 2566
10/02/2566
​โฆษกรัฐบาลเผย นายกฯ เตรียมลงพื้นที่สุราษฎร์ธานี 13 ก.พ. นี้ ตรวจเยี่ยมพื้นที่บริหารจัดการน้ํา อ.ไชยา-เปิดงานมหกรรมว่าวสุราษฎร์ธานี โปรโมทการท่องเที่ยวสุราษฎร์ฯ
​โฆษกรัฐบาลเผย นายกฯ เตรียมลงพื้นที่สุราษฎร์ธานี 13 ก.พ. นี้ ตรวจเยี่ยมพื้นที่บริหารจัดการน้ํา อ.ไชยา-เปิดงานมหกรรมว่าวสุราษฎร์ธานี โปรโมทการท่องเที่ยวสุราษฎร์ฯ หวังให้เป็น Soft power สร้างแรงดึงดูดนักท่องเที่ยวชาวไทย-ต่างชาติ ส่งเสริมกระตุ้นเศรษฐกิจ
วันที่ 10 กุมภาพันธ์ 2566 นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม มีกําหนดการปฏิบัติราชการในพื้นที่จังหวัดสุราษฎร์ธานี ในวันจันทร์ที่ 13 กุมภาพันธ์ 2566 ดังนี้
เวลาประมาณ 13.30 น. นายกรัฐมนตรีและคณะ ออกเดินทางออกจากท่าอากาศยานทหาร 2 กองบิน 6 (บน.6) ดอนเมือง กรุงเทพมหานคร ไปยังท่าอากาศยานทหารกองบิน 7 ตําบลมะลวน อําเภอพุนพิน จังหวัดสุราษฎร์ธานี โดยเครื่องบินของกองทัพอากาศ จากนั้น นายกรัฐมนตรีเดินทางต่อไปยังวัดพระบรมธาตุไชยาราชวรวิหาร ตําบลเวียง อําเภอไชยา เพื่อสักการะบูชาพระบรมธาตุไชยา นมัสการพระครูพิทักษ์เจติยานุกูล เจ้าคณะอําเภอไชยา รักษาการเจ้าอาวาสวัดพระบรมธาตุไชยาราชวรวิหาร เสร็จแล้ว นายกรัฐมนตรีเดินทางไปที่ว่าการอําเภอไชยา เขตเทศบาลตําบลตลาดไชยา เพื่อตรวจติดตามการบริหารจัดการน้ํา การแก้ไขปัญหาอุทกภัยพื้นที่อําเภอไชยา และปัญหาที่ดินทํากิน โดยนายกรัฐมนตรีจะตรวจเยี่ยมบริเวณน้ําท่วมหน้าอําเภอไชยา ซึ่งเป็นพื้นที่ราบลุ่มรับน้ําจากตําบลเวียง ก่อนออกสู่ทะเล และประสบปัญหาน้ําท่วมซ้ําซากมาโดยตลอด และเป็นประธานสักขีพยานการมอบหนังสืออนุญาตให้เข้าทําประโยชน์ในเขตปฏิรูปที่ดิน (ส.ป.ก. 4-01) ได้แก่ เขตปฏิรูปที่ดินโครงการป่าชนะ อําเภอไชยา และเขตปฏิรูปที่ดินโครงการป่าใสท้อนและป่าคลองโซง อําเภอชัยบุรี พร้อมพบปะกับประชาชนผู้ได้รับความเดือดร้อนด้วย
จากนั้นเวลาประมาณ 18.00 น. นายกรัฐมนตรีจะเป็นประธานเปิดงานมหกรรมว่าวสุราษฎร์ธานี (Suratthani Kite Festival) ณ บริเวณหาดนายอําเภอ อําเภอไชยา จังหวัดสุราษฎร์ธานี โดยนายกรัฐมนตรีและคณะ จะเดินทางกลับถึงท่าอากาศยานทหาร 2 กองบิน 6 (บน.6) ดอนเมือง กรุงเทพมหานคร ในเวลาประมาณ 21.00 น. ทั้งนี้ กําหนดการอาจมีการเปลี่ยนแปลงตามความเหมาะสม
“การลงพื้นที่ในครั้งนี้ นายกรัฐมนตรีต้องการไปตรวจติดตามการบริหารจัดการน้ํา การแก้ไขปัญหาอุทกภัยพื้นที่อําเภอไชยา และปัญหาที่ดินทํากิน รวมทั้งส่งเสริมการท่องเที่ยวของจังหวัดสุราษฎร์ธานี รวมถึงศิลปวัฒนธรรมและภูมิปัญญาท้องถิ่น โดยใช้พระเพณีการเล่นว่าวของจังหวัดสุราษฎร์ธานีเป็นสื่อกลางในการประชาสัมพันธ์แหล่งท่องเที่ยว และของดีจังหวัดสุราษฎร์ธานีให้เป็นที่รู้จัก หวังให้เป็น Soft power สร้างแรงดึงดูดนักท่องเที่ยวทั้งชาวไทยและชาวต่างชาติ ให้เข้ามาท่องเที่ยวเพิ่มมากขึ้น และเพื่อส่งเสริมกระตุ้นเศรษฐกิจให้กับชุมชน ท้องถิ่น และจังหวัดสุราษฎร์ธานี” นายอนุชา กล่าว
รัฐบาลไทย-ข่าวทำเนียบรัฐบาล-นายศักดิ์สยาม ชิดชอบ รัฐมนตรีว่าการกระทรวงคมนาคม ลงพื้นที่ติดตามความคืบหน้าการพัฒนาโครงข่ายคมนาคม
วันศุกร์ที่ 10 กุมภาพันธ์ 2566
นายศักดิ์สยาม ชิดชอบ รัฐมนตรีว่าการกระทรวงคมนาคม ลงพื้นที่ติดตามความคืบหน้าการพัฒนาโครงข่ายคมนาคม
เพื่อเพิ่มศักยภาพด้านการเดินทางและการขนส่งในพื้นที่จังหวัดราชบุรี
นายศักดิ์สยาม ชิดชอบ รัฐมนตรีว่าการกระทรวงคมนาคม ลงพื้นที่ติดตามความคืบหน้าการพัฒนาโครงข่ายคมนาคมในพื้นที่จังหวัดราชบุรี และพบปะประชาชน เพื่อรับฟังความคิดเห็นและความต้องการเกี่ยวกับการพัฒนาเส้นทางคมนาคมขนส่ง พร้อมด้วย นายชยธรรม์ พรหมศร ปลัดกระทรวงคมนาคม นายสรพงศ์ ไพฑูรย์พงษ์ รองปลัดกระทรวงคมนาคม นายจิรุตม์ วิศาลจิตร อธิบดีกรมการขนส่งทางบก นายสราวุธ ทรงศิวิไล อธิบดีกรมทางหลวง นายอภิรัฐ ไชยวงศ์น้อย อธิบดีกรมทางหลวงชนบท นายพิเชฐ คุณาธรรมรักษ์ อธิบดีกรมการขนส่งทางราง ร่วมลงพื้นที่ โดยมี หัวหน้าส่วนราชการในพื้นที่ ผู้นําท้องถิ่น ผู้แทนภาคเอกชน และประชาชนในพื้นที่ให้การต้อนรับ เมื่อวันที่ 10 กุมภาพันธ์ 2566 ณ สํานักงานเทศบาลตําบลด่านทับตะโก อําเภอจอมบึง จังหวัดราชบุรี
นายศักดิ์สยาม ชิดชอบ กล่าวว่า ตามนโยบายของรัฐบาลภายใต้การนําของ พลเอก ประยุทธ์ จันทร์โอชา นายกรัฐมนตรี ในการเร่งรัดพัฒนาโครงสร้างพื้นฐานด้านคมนาคมขนส่งให้ครอบคลุมทั่วถึงทุกพื้นที่ สนับสนุนการพัฒนาเศรษฐกิจในพื้นที่และเศรษฐกิจของประเทศอย่างยั่งยืน โดยการลงพื้นที่จังหวัดราชบุรีครั้งนี้กระทรวงคมนาคม ได้ติดตามความคืบหน้าของโครงการสําคัญต่าง ๆ ของหน่วยงานในสังกัด และตรวจพื้นที่โครงการขอรับจัดสรรงบประมาณการก่อสร้าง ประจําปี 2566 ซึ่งอยู่ระหว่างดําเนินการ เพื่อเพิ่มประสิทธิภาพโครงข่ายการคมนาคมขนส่ง พร้อมทั้งเตรียมจัดงบประมาณเพิ่มเติมในปี 2567 ในการพัฒนาโครงข่ายทางหลวงหมายเลข 3087 สายราชบุรี - แก้มอ้น กม.15+525 ถึง กม. 22+500, กม. 31+500 ถึง กม. 44+500, กม. 47+240 ถึง กม. 54+940 ซึ่งเป็นเส้นทางหลักสู่แหล่งท่องเที่ยวสําคัญ เชื่อมต่อระหว่างอําเภอจอมบึง อําเภอสวนผึ้ง จังหวัดราชบุรี และ อําเภอท่ามะกา จังหวัดกาญจนบุรี พร้อมทั้งก่อสร้างจุดรอพักขึ้นรถโดยสาร ปรับปรุงระบบระบายน้ํา ไฟฟ้าแสงสว่างและติดตั้งอุปกรณ์อํานวยความปลอดภัยให้กับประชาชนผู้ใช้ทาง ซึ่งเมื่อโครงการแล้วเสร็จจะทําให้เส้นทางดังกล่าวมีความสะดวก คล่องตัว เพิ่มศักยภาพให้กับภาคเกษตรกรในการขนส่งสินค้าผลผลิต สนับสนุนการเดินทางท่องเที่ยว ส่งเสริมเศรษฐกิจในพื้นที่จังหวัดราชบุรีและจังหวัดใกล้เคียง
รัฐบาลไทย-ข่าวทำเนียบรัฐบาล-กรมเจ้าท่า บูรณาการเตรียมพร้อมจัดมหกรรม PATTAYA MUSIC FESTIVAL 2023
วันศุกร์ที่ 10 กุมภาพันธ์ 2566
กรมเจ้าท่า บูรณาการเตรียมพร้อมจัดมหกรรม PATTAYA MUSIC FESTIVAL 2023
...
กรมเจ้าท่า บูรณาการเตรียมพร้อมจัดมหกรรม PATTAYA MUSIC FESTIVAL 2023 ย้ําทางน้ําต้องปลอดภัย ไม่ทําลายพื้นที่ชายหาด
ตามนโยบายรัฐบาล และกระทรวงคมนาคม โดยรัฐมนตรีว่าการกระทรวงคมนาคม (นายศักดิ์สยาม ชิดชอบ) และรัฐมนตรีช่วยว่าการกระทรวงคมนาคม (ดร.อธิรัฐ รัตนเศรษฐ) ได้มอบหมายให้กรมเจ้าท่า กํากับ ดูแล และอํานวยความสะดวกความปลอดภัยทางน้ํา ทั้งในส่วนกลางและส่วนภูมิภาค
นายสรพงศ์ ไพฑูรย์พงษ์ รักษาการอธิบดีกรมเจ้าท่า กระทรวงคมนาคม ได้มอบหมายให้สํานักงานเจ้าท่าภูมิภาคสาขาพัทยา เข้าร่วมประชุม Pattaya music festival 2023 โดยนายเอกราช คันธโร ผู้อํานวยการสํานักงานเจ้าท่าภูมิภาคสาขาพัทยา มอบหมายให้ งานตรวจการขนส่งทางน้ํา โดยนายมนัส คชรัตน์ เจ้าพนักงานขนส่งปฏิบัติงาน พร้อมเจ้าหน้าที่ชุดงานตรวจการ เข้าร่วมประชุมฯ ณ ห้องประชุมทัพพระยา ศาลาว่าการเมืองพัทยา ในการเตรียมความพร้อมการจัดงานมหกรรม (Pattaya music festival 2023) โดยมีประเด็นและเนื้อหาการประชุมการจัดงานแบ่งออกเป็น 4 สัปดาห์ ดังนี้
1.สัปดาห์ที่ 1 วันที่ 3 - 5 มีนาคม 2566 จํานวน 3 เวที ณ ชายหาดพัทยาเหนือ
2.สัปดาห์ที่ 2 วันที่ 10 -11 มีนาคม 2566 จํานวน 1 เวที ณ ชายหาดจอมเทียน (ตรงข้าม รร.เดอะนาว)
3.สัปดาห์ที่ 3 วันที่ 17-18 มีนาคม 2566 ณ ชายหาดพัทยาเหนือ และวันที่ 18 มีนาคม 2566 จํานวน 1 เวที ณ หาดแสม พื้นที่เกาะล้าน
4.สัปดาห์ที่ 4 วันที่ 25-26 มีนาคม 2566 จํานวน 1 เวที ณ ชายหาดพัทยาเหนือ
ทั้งนี้ ในส่วนประเด็นที่เกี่ยวข้องของกรมเจ้าท่า ได้มีการเน้นย้ําในที่ประชุมฯ ให้มีความพร้อมด้านการจัดการความปลอดภัยทางน้ําและการกวดขันบริเวณพื้นที่เสี่ยงให้มีความปลอดภัย ไม่ให้เกิดอุบัติเหตุทางน้ํา รวมถึงการดูแลรักษาความสะอาดชายหาดในพื้นที่ ต้องทําให้ชายหาดกลับคืนสู่สภาพเป็นปกติ เนื่องจากเป็นพื้นที่สาธารณะประชาชนจะได้ใช้ประโยชน์ร่วมกันต่อไป
รัฐบาลไทย-ข่าวทำเนียบรัฐบาล-ประเทศไทยส่งทีมกู้ภัย USAR Thailand 42 นาย บินไปช่วยแผ่นดินไหวตุรกี
วันศุกร์ที่ 10 กุมภาพันธ์ 2566
10/02/2566
ประเทศไทยส่งทีมกู้ภัย USAR Thailand 42 นาย บินไปช่วยแผ่นดินไหวตุรกี
ประเทศไทยส่งทีมกู้ภัย USAR Thailand 42 นาย บินไปช่วยเหลือผู้ประสบภัยจากเหตุแผ่นดินไหวที่สาธารณรัฐตุรกี
วันนี้ (9 ก.พ. 66 ) เวลา 21:00 น. ที่ท่าอากาศยานสุวรรณภูมิ พลเอก อนุพงษ์ เผ่าจินดา รัฐมนตรีว่าการกระทรวงมหาดไทย (มท.1) พร้อมด้วยนายโชตินรินทร์ เกิดสม รองปลัดกระทรวงมหาดไทย นพ.ณรงค์ อภิกุลวณิชย์ รองปลัดกระทรวงสาธารณสุข นายบุญธรรม เลิศสุขีเกษม อธิบดีกรมป้องกันและบรรเทาสาธารณภัย (ปภ.) และคณะ ร่วมส่งทีมค้นหาและกู้ภัยในเขตเมือง (Urban Search and Rescue) หรือทีม USAR Thailand สนับสนุนการช่วยเหลือผู้ประสบภัยแผ่นดินไหวที่สาธารณรัฐตุรกี ภายใต้ชื่อภารกิจ “Thailand for Turkiye” ซึ่งทีม USAR Thailand มีกําหนดออกเดินทางไปยังสาธารณรัฐตุรกี โดยสายการบิน Turkish Airline เที่ยวบิน TK69 เวลา 23:30 น.
ทั้งนี้ ทีม USAR Thailand เป็นการประกอบกําลังของกรมป้องกันและบรรเทาสาธารณภัย กระทรวงมหาดไทย สํานักป้องกันและบรรเทาสาธารณภัยกรุงเทพมหานคร ทีมสุนัขค้นหาและกู้ภัยจาก Thailand rescue Dog (THAI RDA) วิศวกรรมสถานแห่งประเทศไทย ในพระบรมราชูปถัมป์ บริษัท เอ็นพีซี เซฟตี้ แอนด์ เอ็นไวรอน เมนทอล เซอร์วิส จํากัด กรมการแพทย์ โรงพยาบาลเลิดสิน และโรงพยาบาลราชวิถี โดยเป็นทีมที่มีศักยภาพในการปฏิบัติการค้นหาและกู้ภัยในเขตเมืองที่มีการฝึกซ้อมอย่างสม่ําเสมอเพื่อให้มีขีดความสามารถในการรองรับสาธารณภัยขนาดใหญ่ทั้งในประเทศและระหว่างประเทศ
รัฐบาลไทย-ข่าวทำเนียบรัฐบาล-กรมพัฒน์ ลุยปั้นแรงงานนวด-สปา ป้อนผู้ประกอบการท่องเที่ยวและบริการอันดามัน
วันศุกร์ที่ 10 กุมภาพันธ์ 2566
กรมพัฒน์ ลุยปั้นแรงงานนวด-สปา ป้อนผู้ประกอบการท่องเที่ยวและบริการอันดามัน
กระทรวงแรงงาน โดยกรมพัฒนาฝีมือแรงงาน เร่งฝึกอบรมพัฒนาทักษะพนักงานนวด-สปา ป้อนธุรกิจโรงแรมที่พัก จัดโต๊ะถกผู้ประกอบการ-สมาคมในเครือฝั่งอันดามัน
รัฐบาลไทย-ข่าวทำเนียบรัฐบาล-​นายกรัฐมนตรี พล.อ.ประยุทธ์ ให้การตอนรับนายกรัฐมนตรีมาเลเซีย อย่างเป็นทางการ พร้อมหารือทวิภาคี โดยมีรัฐมนตรีฯ สุริยะ ร่วมคณะและเป็นสักขีพยานในพิธีแลกเปลี่ยนข้อตกลงไทยและมาเลเซีย
วันศุกร์ที่ 10 กุมภาพันธ์ 2566
10/02/2566
​นายกรัฐมนตรี พล.อ.ประยุทธ์ ให้การตอนรับนายกรัฐมนตรีมาเลเซีย อย่างเป็นทางการ พร้อมหารือทวิภาคี โดยมีรัฐมนตรีฯ สุริยะ ร่วมคณะและเป็นสักขีพยานในพิธีแลกเปลี่ยนข้อตกลงไทยและมาเลเซีย
​นายกรัฐมนตรี พล.อ.ประยุทธ์ ให้การตอนรับนายกรัฐมนตรีมาเลเซีย อย่างเป็นทางการ พร้อมหารือทวิภาคี โดยมีรัฐมนตรีฯ สุริยะ ร่วมคณะและเป็นสักขีพยานในพิธีแลกเปลี่ยนข้อตกลงไทยและมาเลเซีย
เมื่อวันที่ 9 กุมภาพันธ์ 2566 พลเอก ประยุทธ์ จันทร์โอชา นายกรัฐมนตรี เป็นประธานให้การต้อนรับ ดาโตะ เซอรี อันวาร์ อิบราฮิม นายกรัฐมนตรีมาเลเซีย พร้อมภริยา อย่างเป็นทางการ และร่วมตรวจแถวกองทหารเกียรติยศ โดยมีนายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม ในฐานะรัฐมนตรีเกียรติยศประจํานายกรัฐมนตรีมาเลเซีย เข้าร่วมในพิธีต้อนรับ ณ บริเวณสนามหญ้าหน้าตึกไทยคู่ฟ้า ทําเนียบรัฐบาล
โอกาสนี้ รัฐมนตรีฯ สุริยะ ยังได้ร่วมหารือข้อราชการเต็มคณะ เกี่ยวกับการส่งเสริมและเชื่อมโยงการพัฒนาเศรษฐกิจในพื้นที่ชายแดนไทย - มาเลเซีย โดยเฉพาะ 5 จังหวัดภาคใต้ของไทยกับ 4 รัฐ ทางตอนเหนือของมาเลเซีย ทั้งด้านการเชื่อมโยงการค้า การลงทุน และการคมนาคมขนส่ง รวมทั้งเร่งรัดการบรรลุเป้าหมายทางการค้ามูลค่า 30,000 ล้านดอลลาร์สหรัฐ ภายในปี 2568 โดยอาศัยกลไกความร่วมมือที่มีอยู่ เพื่อลดอุปสรรคและการอํานวยความสะดวกด้านการค้า และการส่งเสริมความร่วมมือในอุตสาหกรรมที่มีศักยภาพระหว่างไทยและมาเลเซีย เช่น อุตสาหกรรมยางพารา อาหารฮาลาล พลังงาน และในมิติใหม่ ๆ อาทิ เศรษฐกิจดิจิทัล และเทคโนโลยีสีเขียว ณ ตึกภักดีบดินทร์ ทําเนียบรัฐบาล
จากนั้นได้ร่วมเป็นสักขีพยานในพิธีแลกเปลี่ยนความตกลงและแถลงข่าวร่วมกันระหว่างนายกรัฐมนตรีไทยและมาเลเซีย โดยทั้งสองฝ่ายได้แลกเปลี่ยนข้อคิดเห็นต่อสถานการณ์ในภูมิภาคและในเวทีโลก เพื่อร่วมมือกันเสริมสร้างขีดความสามารถในการรับความท้าทายใหม่ ๆ และฟื้นฟูกระตุ้นเศรษฐกิจที่ได้รับผลกระทบจากสถานการณ์การแพร่ระบาดของโรคโควิด-19
รัฐบาลไทย-ข่าวทำเนียบรัฐบาล-รองนายกฯ พลเอก ประวิตร ฯ พอใจการยกระดับจัดที่ดินทำกินให้ประชาชน คืบแล้วเกือบ 80,000 รายใน 70 จังหวัด ย้ำรัฐบาลจะทำต่อ กระจายให้ครอบคลุมทุกจังหวัดอย่างสมดุล มุ่งความยั่งยืน
วันศุกร์ที่ 10 กุมภาพันธ์ 2566
10/02/2566
รองนายกฯ พลเอก ประวิตร ฯ พอใจการยกระดับจัดที่ดินทํากินให้ประชาชน คืบแล้วเกือบ 80,000 รายใน 70 จังหวัด ย้ํารัฐบาลจะทําต่อ กระจายให้ครอบคลุมทุกจังหวัดอย่างสมดุล มุ่งความยั่งยืน
รองนายกฯ พลเอก ประวิตร ฯ พอใจการยกระดับจัดที่ดินทํากินให้ประชาชน คืบแล้วเกือบ 80,000 รายใน 70 จังหวัด ย้ํารัฐบาลจะทําต่อ กระจายให้ครอบคลุมทุกจังหวัดอย่างสมดุล มุ่งความยั่งยืน
วันนี้ (10 กุมภาพันธ์ 2566) เวลา 09.00 น. ณ อิมแพคอารีน่า เมืองทองธานี พลเอก ประวิตร วงษ์สุวรรณ รองนายกรัฐมนตรี เป็นประธานเปิดการสัมมนา “สานพลังยกระดับการขับเคลื่อนการบริหารจัดการที่ดิน” ในโอกาสครบรอบ 2 ปี สํานักงานคณะกรรมการนโยบายที่ดินแห่งชาติ (สคทช.)
รองนายกรัฐมนตรี เน้นย้ําว่า รัฐบาลมุ่งมั่นแก้ไขปัญหาที่ดินทํากิน โดยเน้นกระจายการถือครองและการเข้าทําประโยชน์ในที่ดินของรัฐ ผ่านการจัดที่ดินทํากินให้ชุมชน ในลักษณะแปลงรวม โดยไม่ให้กรรมสิทธิ์ บนกรอบแนวคิดที่ต้องการแก้ไขปัญหาความยากจนลดความเดือดร้อนของพี่น้องประชาชน ได้มีสิทธิทํากินและอยู่อาศัยในที่ดินของรัฐอย่างถูกต้องตามกฎหมาย ให้ความมั่นใจในการประกอบอาชีพ สร้างความมั่นคงในการดํารงชีวิต ภายใต้การดําเนินการของคณะกรรมการนโยบายที่ดินแห่งชาติ
รองนายกรัฐมนตรี กล่าวว่า พอใจการขับเคลื่อนแก้ปัญหาจัดการที่ดิน และขอบคุณ สคทช. ที่ขับเคลื่อนแก้ปัญหาที่ดินมีความก้าวหน้าเป็นรูปธรรมมาเป็นลําดับ ตั้งแต่ ปี 2558 จนถึงปัจจุบัน โดยสามารถเข้าถึงพื้นที่เป้าหมายไปแล้ว จํานวน 1,491 พื้นที่ เนื้อที่ประมาณ 5.7 ล้านไร่ ครอบคลุม 70 จังหวัด และสามารถจัดคนเข้าใช้ประโยชน์ให้ได้มีที่อยู่อาศัย มีที่ดินทํากิน เลี้ยงชีพได้แล้ว จํานวน 78,109 ราย และขอให้เร่งยกระดับการขับเคลื่อนแก้ปัญหาในเรื่องสําคัญ ทั้งการปรับปรุงแผนที่แนวเขตที่ดินของรัฐแบบบูรณาการ มาตราส่วน 1 : 4000 หรือ One Map การขับเคลื่อนการบริหารจัดการที่ดินและทรัพยากรดินด้วยเทคโนโลยีที่ทันสมัย การแก้ไขปัญหาการบุกรุกที่ดินของรัฐหรือการแก้ไขปัญหาข้อพิพาทเรื่องแนวเขตที่ดินระหว่างหน่วยงานของรัฐกับประชาชน การเข้าถึงแหล่งทุนสําหรับการประกอบอาชีพ เพื่อยกระดับรายได้ สามารถพึ่งพาตนเอง มีคุณภาพชีวิตที่ดีขึ้น ทังนี้การดําเนินการดังกล่าว จําเป็นต้องสานพลังความร่วมมือกันด้วยความเข้าใจและการมีส่วนร่วมเป็นสําคัญ
ในตอนท้าย รองนายกรัฐมนตรี ยังได้ย้ําว่ารัฐบาลจะทําต่อไป และจะกระจายการแก้ปัญหาที่ดินอย่างสมดุล เป็นกลางด้วยการบูรณาการร่วมกัน ที่เน้นสานความยั่งยืนบนฐานข้อมูลเดียวกันให้ครอบคลุมทุกจังหวัด เพื่อยกระดับคุณภาพชีวิต ลดความเหลื่อมล้ํา สร้างความเป็นธรรมในการแก้ปัญหาที่ดินทํากินให้กับผู้ไม่มีที่ดินทํากินไปพร้อมกัน
***************************
รัฐบาลไทย-ข่าวทำเนียบรัฐบาล-“อนุทิน” เปิด “รพ.สต.บ้านตลาดเขตแห่งใหม่” อ.พนมทวน จ.กาญจนบุรี เพิ่มการเข้าถึงบริการที่มีคุณภาพ ใกล้บ้าน ใกล้ใจ
วันศุกร์ที่ 10 กุมภาพันธ์ 2566
“อนุทิน” เปิด “รพ.สต.บ้านตลาดเขตแห่งใหม่” อ.พนมทวน จ.กาญจนบุรี เพิ่มการเข้าถึงบริการที่มีคุณภาพ ใกล้บ้าน ใกล้ใจ
รองนายกรัฐมนตรีและรัฐมนตรีว่าการกระทรวงสาธารณสุข เปิดอาคารโรงพยาบาลส่งเสริมสุขภาพตําบลบ้านตลาดเขต อําเภอพนมทวน จังหวัดกาญจนบุรี สร้างขึ้นใหม่จากความร่วมมือของคณะกรรมการพัฒนาโรงพยาบาลส่งเสริมสุขภาพตําบลบ้านตลาดเขตกับภาคประชาชน
รองนายกรัฐมนตรีและรัฐมนตรีว่าการกระทรวงสาธารณสุข เปิดอาคารโรงพยาบาลส่งเสริมสุขภาพตําบลบ้านตลาดเขต อําเภอพนมทวน จังหวัดกาญจนบุรี สร้างขึ้นใหม่จากความร่วมมือของคณะกรรมการพัฒนาโรงพยาบาลส่งเสริมสุขภาพตําบลบ้านตลาดเขตกับภาคประชาชน โดยบริจาคที่ดิน ทุนทรัพย์ และจัดหาครุภัณฑ์สํานักงาน ครุภัณฑ์ทางการแพทย์ที่ทันสมัย รวมกว่า 15 ล้านบาท ช่วยให้ประชาชนเข้าถึงบริการสุขภาพใกล้บ้าน ที่มีคุณภาพและสะดวก รวดเร็ว
วันนี้ (10 กุมภาพันธ์ 2566) ที่โรงพยาบาลส่งเสริมสุขภาพตําบลบ้านตลาดเขต อําเภอพนมทวน จังหวัดกาญจนบุรี นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข เป็นประธานเปิดอาคารโรงพยาบาลส่งเสริมสุขภาพตําบลบ้านตลาดเขต พร้อมมอบเกียรติบัตรแก่ผู้บริจาค 12 ราย โดยมีนายศักรินทร์ ทุมเสน รองผู้ว่าราชการจังหวัด นายแพทย์โอภาส การย์กวินพงศ์ ปลัดกระทรวงสาธารณสุข นายแพทย์ณรงค์ สายวงศ์รองปลัดกระทรวงสาธารณสุข แพทย์หญิงอัจฉรา นิธิอภิญญาสกุล รักษาราชการแทนผู้ตรวจราชการกระทรวงสาธารณสุข เขตสุขภาพที่ 5 คณะผู้บริหาร หัวหน้าส่วนราชการ คณะกรรมการพัฒนาโรงพยาบาล อสม.จังหวัดกาญจนบุรี ร่วมงานกว่า 1,500 คน
นายอนุทิน กล่าวว่า กระทรวงสาธารณสุขมุ่งเน้นการพัฒนาระบบสุขภาพปฐมภูมิ เพื่อให้ประชาชนเข้าถึงบริการสุขภาพที่มีคุณภาพ สะดวก รวดเร็วและปลอดภัย ซึ่งที่ผ่านมา โรงพยาบาลส่งเสริมสุขภาพตําบล (รพ.สต.) บ้านตลาดเขต ได้ให้บริการประชาชนมากกว่า 4,000 คน ทําให้มีปัญหาเรื่องพื้นที่คับแคบ ผู้รับบริการเกิดความแออัด รวมถึงในช่วงฤดูฝนยังมีปัญหาน้ําท่วมขังทุกปี คณะกรรมการพัฒนา รพ.สต.บ้านตลาดเขต จึงเห็นควรจัดสร้างอาคารแห่งใหม่ โดยมีผู้มีจิตศรัทธาบริจาคที่ดิน และคณะกรรมการร่วมกันจัดหางบประมาณในการก่อสร้าง ครุภัณฑ์สํานักงานและครุภัณฑ์ทางการแพทย์ที่จําเป็นต่อการให้บริการประชาชน เป็นงบประมาณทั้งสิ้น 15,802,932 บาท
“ขอชื่นชมผู้บริหารและบุคลากรของรพ.สต.บ้านตลาดเขต ที่มีความมุ่งมั่นในการพัฒนาบริการสุขภาพให้กับประชาชนในพื้นที่ รวมถึงหน่วยงานที่เกี่ยวข้องทั้งภาครัฐ ภาคเอกชน โดยเฉพาะคณะกรรมการพัฒนา
รพ.สต.บ้านตลาดเขต และประชาชนอําเภอพนมทวน ที่รวมใจบริจาคที่ดินและทุนทรัพย์ในการก่อสร้างอาคารจนแล้วเสร็จ รวมทั้งยังจัดหาครุภัณฑ์สํานักงาน และครุภัณฑ์ทางการแพทย์ที่ทันสมัย มาใช้ในการให้บริการ ช่วยให้ประชาชนในพื้นที่ได้เข้าถึงบริการที่มีคุณภาพ ใกล้บ้าน ใกล้ใจ” นายอนุทินกล่าว
สําหรับรพ.สต.บ้านตลาดเขต แห่งใหม่ ตั้งอยู่บนพื้นที่ 2 ไร่ 54 ตารางวา เป็นอาคาร 1 ชั้น ประกอบด้วย ห้องอุบัติเหตุฉุกเฉิน (ER) ห้องเวชระเบียน ห้องจ่ายยา คลังยา ห้องตรวจพัฒนาการเด็ก ห้องนวดแผนไทย และห้องตรวจโรคทั่วไป 2 ห้อง มีโรงพยาบาลพนมทวน จังหวัดกาญจนบุรี เป็นโรงพยาบาลแม่ข่าย เริ่มเปิดให้บริการเมื่อเดือนมกราคม 2566 ที่ผ่านมา พบว่าประชาชนมีความพึงพอใจมาก จากการได้รับบริการที่มีคุณภาพ และสะดวก รวดเร็ว
********************************************* 10 กุมภาพันธ์ 2566
รัฐบาลไทย-ข่าวทำเนียบรัฐบาล-วธ.เร่งสำรวจพื้นที่-สร้างการรับรู้การแสดงศิลปกรรมร่วมสมัยนานาชาติ Thailand Biennale Chiangrai 2023 ณ จังหวัดเชียงราย
วันศุกร์ที่ 10 กุมภาพันธ์ 2566
วธ.เร่งสํารวจพื้นที่-สร้างการรับรู้การแสดงศิลปกรรมร่วมสมัยนานาชาติ Thailand Biennale Chiangrai 2023 ณ จังหวัดเชียงราย
วธ.เร่งสํารวจพื้นที่-สร้างการรับรู้การแสดงศิลปกรรมร่วมสมัยนานาชาติ Thailand Biennale Chiangrai 2023 ณ จังหวัดเชียงราย เผยมีนักวิชาการ ศิลปิน ประชาชนสนใจฟังเสวนาทางวิชาการเพื่อสร้างการรับรู้และกระบวนการมีส่วนร่วมเป็นจํานวนมาก
วธ.เร่งสํารวจพื้นที่-สร้างการรับรู้การแสดงศิลปกรรมร่วมสมัยนานาชาติ Thailand Biennale Chiangrai 2023 ณ จังหวัดเชียงราย เผยมีนักวิชาการ ศิลปิน ประชาชนสนใจฟังเสวนาทางวิชาการเพื่อสร้างการรับรู้และกระบวนการมีส่วนร่วมเป็นจํานวนมาก คาดจะเริ่มได้ชมงานศิลปะจากศิลปินนานาชาติปลายปี 66 นี้
เมื่อเร็วๆ นี้ นายอิทธิพล คุณปลื้ม รัฐมนตรีว่าการกระทรวงวัฒนธรรม (รมว.วธ.) เป็นประธานการประชุมหัวหน้าส่วนราชการและองค์การมหาชนในสังกัดกระทรวงวัฒนธรรม ครั้งที่ 1/2566 เพื่อติดตามการเบิกจ่ายงบประมาณ และการบูรณาการการดําเนินงานของหน่วยงานในสังกัดกระทรวงวัฒนธรรม โดยที่ประชุม ได้รับทราบความคืบหน้าการดําเนินงานของหน่วยงานในสังกัดกระทรวงวัฒนธรรม ปี 2565 อาทิ กรมส่งเสริมวัฒนธรรม (สวธ.) จัดเตรียมข้อมูลและเอกสารการเสนอมรดกภูมิปัญญาทางวัฒนธรรมของไทย เสนอเป็นมรดกวัฒนธรรมที่จับต้องไม่ได้ของมนุษยชาติ UNESCO , สํานักงานศิลปวัฒนธรรมร่วมสมัย (สศร.) ติดตามและรายงานผลการเตรียมจัดงานแสดงศิลปกรรมร่วมสมัยนานาชาติ Thailand Biennale Chiangrai 2023 ณ จังหวัดเชียงราย เป็นระยะๆ และกรมศิลปากร (ศก.) ร่วมกับสํานักงานพระพุทธศาสนาแห่งชาติ และศูนย์อํานวยการบริหารจังหวัดชายแดนภาคใต้ ดําเนินการบูรณะศาสนสถานในพื้นที่จังหวัดชายแดนใต้นําร่อง 10 แห่ง ทั้งนี้ รมว.วธ. ได้มอบหมายให้หน่วยงานที่มีภารกิจที่ยังดําเนินการต่อเนื่อง ให้ดําเนินการแล้วเสร็จตามระยะเวลาที่กําหนด
นายอิทธิพล กล่าวอีกว่า นอกจากนี้ ในที่ประชุม ได้รับทราบถึงการเตรียมพร้อมการจัดงานมหกรรมศิลปะร่วมสมัยนานาชาติ ที่จังหวัดเชียงราย (Thailand Biennale Chiangrai 2023) อย่างต่อเนื่องด้วยการจัดกิจกรรมเตรียมพร้อมทั้งในด้านผู้จัดงาน ประชาชนในพื้นที่ และศิลปินผู้เข้าร่วมสร้างสรรค์ผลงานอันเป็นประจักษ์ ซึ่งที่ผ่านมา ได้มีการสํารวจพื้นที่และการจัดเสวนาทางวิชาการ โดยคณะผู้อํานวยการฝ่ายศิลป์ภัณฑารักษ์ เจ้าหน้าที่จากสํานักงานศิลปวัฒนธรรมร่วมสมัย ร่วมกับมหาวิทยาลัยแม่ฟ้าหลวง จัดกิจกรรมเสวนาทางวิชาการเพื่อสร้างการรับรู้และกระบวนการมีส่วนร่วมของประชาชนในจังหวัดเชียงราย จํานวน 2 ครั้ง ซึ่งได้รับความสนใจจากนักวิชาการ ศิลปิน ประชาชนในพื้นที่เป็นจํานวนมาก และล่าสุด สศร. อยู่ระหว่างการเชิญศิลปินกลุ่มแรกจํานวน 26 คน มาเข้าร่วมโครงการและสํารวจพื้นที่ ร่วมกันจัดทําแบบร่างสร้างสรรค์ผลงานต่อไป โดยกําหนดจัดกิจกรรมสํารวจพื้นที่ 3 ครั้ง ในช่วงเดือนมกราคม - มีนาคม 2566 อีกทั้งได้สั่งการให้บูรณาการการทํางานระหว่างหน่วยงานในสังกัดวธ. สนับสนุนและให้ความร่วมมือในการจัดงานมหกรรมศิลปะร่วมสมัยนานาชาติ (Thailand Biennale,Chiang Rai 2023) เป็นไปอย่างมีประสิทธิภาพและเป็นรูปธรรม
ทั้งนี้ การจัดงานมหกรรมศิลปะร่วมสมัยนานาชาติ (Thailand Biennale,Chiang Rai 2023) จะจัดขึ้นในช่วงเดือนธันวาคม 2566 และจะมีพิธีเปิดอย่างเป็นทางการในวันที่ 9 ธันวาคม 2566 ณ จังหวัดเชียงราย และสามารถติดตามรายละเอียดกิจกรรมได้ที่แฟนเพจเฟซบุ๊ค Thailand Biennale
รัฐบาลไทย-ข่าวทำเนียบรัฐบาล- รองปลัดกระทรวงเกษตรและสหกรณ์เข้าร่วมงานสัมมนา “สานพลังยกระดับการขับเคลื่อนการบริหารจัดการที่ดิน”
วันศุกร์ที่ 10 กุมภาพันธ์ 2566
รองปลัดกระทรวงเกษตรและสหกรณ์เข้าร่วมงานสัมมนา “สานพลังยกระดับการขับเคลื่อนการบริหารจัดการที่ดิน”
รองปลัดกระทรวงเกษตรและสหกรณ์เข้าร่วมงานสัมมนา “สานพลังยกระดับการขับเคลื่อนการบริหารจัดการที่ดิน”
วันศุกร์ที่ 10 กุมภาพันธ์ 2566 เวลา 09.00 น. นายเศรษฐเกียรติ กระจ่างวงษ์ รองปลัดกระทรวงเกษตรและสหกรณ์ ได้รับมอบหมายจากปลัดกระทรวงเกษตรและสหกรณ์ ให้เป็นผู้แทนรัฐมนตรีว่าการกระทรวงเกษตรและสหกรณ์ เข้าร่วมงานสัมมนา “สานพลังยกระดับการขับเคลื่อนการบริหารจัดการที่ดิน” ณ ห้องประชุมแกรนด์ ไดมอนด์ บอลรูม ศูนย์แสดงสินค้าและการประชุม อิมแพ็ค เมืองทองธานี โดยมีรองนายกรัฐมนตรี (พลเอก ประวิตร วงษ์สุวรรณ) เป็นประธานในพิธีเปิดการสัมมนาฯ และกล่าวปาฐกถา “นโยบายรัฐบาลในการบริหารจัดการ ที่ดินและทรัพยากรดินของประเทศไทยในอนาคต”
การสัมมนาดังกล่าว เพื่อร่วมรับฟังการเผยแพร่ประชาสัมพันธ์ผลการดําเนินงานของสํานักงานคณะกรรมการนโยบายที่ดินแห่งชาติ และร่วมรับฟังการเสวนา หัวข้อ การปรับปรุงแผนที่ “One map” เทคโนโลยี “ศูนย์ข้อมูลด้านที่ดินและทรัพยากรดินของประเทศไทย” และการบริหารจัดการที่ดิน “แนวทางการสร้างมูลค่าที่ดิน”
รัฐบาลไทย-ข่าวทำเนียบรัฐบาล-รัฐมนตรีฯ สุริยะ ในฐานะรัฐมนตรีเกียรติยศประจำนายกรัฐมนตรีมาเลเซีย ร่วมพิธีต้อนรับนายกรัฐมนตรีมาเลเซีย พร้อมภริยา
วันศุกร์ที่ 10 กุมภาพันธ์ 2566
10/02/2566
รัฐมนตรีฯ สุริยะ ในฐานะรัฐมนตรีเกียรติยศประจํานายกรัฐมนตรีมาเลเซีย ร่วมพิธีต้อนรับนายกรัฐมนตรีมาเลเซีย พร้อมภริยา
รัฐมนตรีฯ สุริยะ ในฐานะรัฐมนตรีเกียรติยศประจํานายกรัฐมนตรีมาเลเซีย ร่วมพิธีต้อนรับนายกรัฐมนตรีมาเลเซีย พร้อมภริยา
เมื่อวันที่ 9 กุมภาพันธ์ 2566 นายสุริยะ จึงรุ่งเรือง รัฐมนตรีว่าการกระทรวงอุตสาหกรรม ในฐานะรัฐมนตรีเกียรติยศประจํานายกรัฐมนตรีมาเลเซีย ร่วมพิธีต้อนรับ ดาโตะ เซอรี อันวาร์ อิบราฮิม นายกรัฐมนตรีมาเลเซีย พร้อมภริยา เนื่องในโอกาสเดินทางเยือนประเทศไทยอย่างเป็นทางการในฐานะแขกของรัฐบาล ระหว่างวันที่ 9-10 กุมภาพันธ์ 2566 และในโอกาสเข้ารับตําแหน่งนายกรัฐมนตรีคนที่ 10 ของมาเลเซีย เมื่อวันที่ 24 พฤศจิกายน 2565 ตามธรรมเนียมปฏิบัติของประเทศสมาชิกอาเซียน ณ ท่าอากาศยานทหาร 2 กองบิน 6 ดอนเมือง
ทั้งนี้ นายกรัฐมนตรีมาเลเซีย มีกําหนดการเข้าพบกับพลเอก ประยุทธ์ จันทร์โอชา นายกรัฐมนตรี โดยนายกรัฐมนตรีทั้งสองประเทศมีแผนจะหารือเกี่ยวกับการส่งเสริมและเชื่อมโยงการพัฒนาเศรษฐกิจในพื้นที่ชายแดนไทย - มาเลเซีย โดยเฉพาะ 5 จังหวัดภาคใต้ของไทยกับ 4 รัฐทางตอนเหนือของมาเลเซีย ทั้งด้านการเชื่อมโยงทางการค้า การลงทุน การคมนาคมขนส่ง และการเร่งรัดการบรรลุเป้าหมายทางการค้ามูลค่า 30,000 ล้านดอลลาร์สหรัฐภายในปี 2568
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ ให้ความสำคัญ ตลาดแรงงานไทยขยายตัวขึ้นตามขนาดของเศรษฐกิจ เชื่อมั่นการพัฒนาแพลตฟอร์มดิจิทัลจะส่งเสริมความมั่นคงทางการงานให้ประชาชนไทยได้อีกทางหนึ่ง
วันศุกร์ที่ 10 กุมภาพันธ์ 2566
10/02/2566
โฆษกรัฐบาลเผย นายกฯ ให้ความสําคัญ ตลาดแรงงานไทยขยายตัวขึ้นตามขนาดของเศรษฐกิจ เชื่อมั่นการพัฒนาแพลตฟอร์มดิจิทัลจะส่งเสริมความมั่นคงทางการงานให้ประชาชนไทยได้อีกทางหนึ่ง
โฆษกรัฐบาลเผย นายกฯ ให้ความสําคัญ ตลาดแรงงานไทยขยายตัวขึ้นตามขนาดของเศรษฐกิจ เชื่อมั่นการพัฒนาแพลตฟอร์มดิจิทัลจะส่งเสริมความมั่นคงทางการงานให้ประชาชนไทยได้อีกทางหนึ่ง
วันที่ 10 กุมภาพันธ์ 2566 นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า ด้วยนโยบายของพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ในการยกระดับ พัฒนาและเสริมสร้างศักยภาพเยาวชน และแรงงานไทย ที่ถือเป็นทรัพยากรมนุษย์ที่สําคัญของประเทศ
โฆษกประจําสํานักนายกรัฐมนตรีกล่าวว่า กระทรวงแรงงานได้ผลักดันพัฒนาแพลตฟอร์ม “ไทยมีงานทํา” เพื่อเตรียมความพร้อม และส่งเสริมการเข้าสู่ตลาดแรงงานของนักเรียน นักศึกษา เพื่อ สร้างความมั่นคงด้านอาชีพ รายได้ พัฒนาคุณภาพชีวิตที่ดี และเพิ่มขีดความสามารถในการแข่งขันของประเทศ
โฆษกประจําสํานักนายกรัฐมนตรี กล่าวเพิ่มเติมว่า เพื่อให้เป็นไปตามแนวทางนโยบายของรัฐบาล กระทรวงแรงงาน ได้จัดทําฐานข้อมูล (Big data) ในการรวบรวมข้อมูลอย่างรอบด้าน เพื่อให้สามารถใช้บริการเพื่อค้นหาตําแหน่งงาน ทั้งจากภาครัฐ งานทั่วไป และจากบริษัทจัดหางาน ที่ตรงกับความต้องการ ความรู้ ความสามารถ โดยสํานักงานคณะกรรมการการอาชีวศึกษา ได้จัดการอบรมการใช้งานแพลตฟอร์ม ‘ไทยมีงานทํา’ ให้สถานศึกษาภาครัฐ และเอกชนในสังกัดกว่า 900 แห่ง เพื่อให้ทราบช่องทางการใช้บริการจัดหางาน และเพิ่มโอกาสในการเข้าถึงตําแหน่งงาน ซึ่งในแพลตฟอร์ม ‘ไทยมีงานทํา’ ได้รวบรวมข้อมูลที่เป็นประโยชน์ ทั้งตําแหน่งงาน รวมไปถึงข้อมูลของตําแหน่งงาน ไม่ว่าจะเป็น อัตราค่าจ้าง สถานที่ทํางาน คุณสมบัติเฉพาะตําแหน่ง เพื่อประกอบการตัดสินใจ นอกจากนี้ยังสามารถใช้แพลตฟอร์มเพื่อค้นหาหลักสูตรการฝึกอบรม ในการเพิ่มพูนทักษะการประกอบอาชีพได้ โดยไม่เสียค่าใช้จ่าย
"นายกรัฐมนตรี ตระหนักถึงความสําคัญของตลาดแรงงานไทยที่ขยายตัวขึ้นตามขนาดของเศรษฐกิจ การพัฒนาแพลตฟอร์มนี้จะช่วยอํานวยความสะดวกให้กับทั้งผู้จ้างงาน และผู้ที่ต้องการหางาน ส่งเสริมความมั่นคงทางการงานให้กับคนไทย รวมทั้งยังจะช่วยส่งเสริมให้นักเรียนนักศึกษา เข้าสู่ตลาดแรงงาน โดยที่มีงานรองรับ พัฒนาศักยภาพ ให้มีความรู้ ความสามารถ สอดคล้องกับการเปลี่ยนแปลงของเทคโนโลยีและความต้องการของตลาดแรงงาน ลดปัญหาการขาดแคลนแรงงาน ทั้งด้านปริมาณและคุณภาพ รองรับการขยายตัวของเศรษฐกิจในอนาคต และการพัฒนาประเทศ " นายอนุชาฯกล่าว
ทั้งนี้ ประชาชนผู้สนใจสามารถเข้าไปตรวจสอบข้อมูลได้ที่ https://smartjob.doe.go.th/
รัฐบาลไทย-ข่าวทำเนียบรัฐบาล-ประธานองคมนตรี ติดตามการพัฒนางานโรงพยาบาลสมเด็จพระยุพราชด่านซ้าย จังหวัดเลย
วันศุกร์ที่ 10 กุมภาพันธ์ 2566
ประธานองคมนตรี ติดตามการพัฒนางานโรงพยาบาลสมเด็จพระยุพราชด่านซ้าย จังหวัดเลย
ประธานองคมนตรี ลงพื้นที่ตรวจเยี่ยมโรงพยาบาลสมเด็จพระยุพราชด่านซ้าย จังหวัดเลย ติดตามความก้าวหน้าการพัฒนางานสําคัญของโรงพยาบาล
วันนี้ (10 กุมภาพันธ์ 2566) ณ โรงพยาบาลสมเด็จพระยุพราชด่านซ้าย จังหวัดเลย พลเอกสุรยุทธ์ จุลานนท์ ประธานองคมนตรี ในฐานะรองประธานกรรมการมูลนิธิโรงพยาบาลสมเด็จพระยุพราช พร้อมด้วยนายแพทย์โสภณ เมฆธน ผู้ช่วยรัฐมนตรีประจํากระทรวงสาธารณสุข นายแพทย์ทวีศิลป์ วิษณุโยธิน รองปลัดกระทรวงสาธารณสุข คณะผู้บริหาร และหน่วยงานที่เกี่ยวข้อง ลงพื้นที่ตรวจเยี่ยมโรงพยาบาลสมเด็จพระยุพราชด่านซ้าย จังหวัดเลย มอบประกาศเกียรติคุณผู้ทําคุณประโยชน์ให้แก่มูลนิธิโรงพยาบาลสมเด็จพระยุพราช พร้อมมอบถุงของขวัญพระราชทานให้กับผู้ป่วย และให้กําลังใจบุคลากรผู้ปฏิบัติงาน
นายแพทย์โสภณ เมฆธน ผู้ช่วยรัฐมนตรีประจํากระทรวงสาธารณสุข กล่าวว่า โรงพยาบาลสมเด็จพระยุพราชด่านซ้าย เป็นโรงพยาบาลชุมชนขนาด 60 เตียง ได้รับการส่งเสริมพัฒนาศักยภาพให้มีคุณภาพ เป็นที่พึ่งของประชาชนในท้องถิ่น และเป็นโรงพยาบาลแม่ข่ายให้กับโรงพยาบาลใกล้เคียง ได้แก่ โรงพยาบาลภูเรือ โรงพยาบาลนาแห้ว จังหวัดเลย โดยนอกจากดูแลประชาชนในเขตอําเภอด่านซ้าย ยังมีประชาชนจากเมืองบ่อแตน แขวงไซยะบุลี สาธารณรัฐประชาธิปไตยประชาชนลาว มารับบริการด้วย ซึ่งจากการทํางานร่วมกับผู้สูงอายุทําให้ได้รับรู้ถึงความทุกข์ด้านการมองเห็น จึงได้หาเครือข่ายที่มีศักยภาพผู้เชี่ยวชาญมาทําการผ่าตัดโรคต้อกระจกที่โรงพยาบาล ตั้งแต่ปี พ.ศ.2538-2558 รวมกว่า 1,600 ดวงตา และจากปี พ.ศ.2559 จนถึงปัจจุบัน มูลนิธิ พอ.สว. ได้มาออกหน่วยผ่าตัดต้อกระจกที่โรงพยาบาลอย่างต่อเนื่อง นอกจากนี้ ยังมีแพทย์ หู คอ จมูก จิตอาสา มาออกหน่วยบริการที่โรงพยาบาล ช่วยเหลือผู้ป่วยที่มีปัญหาการได้ยิน ซึ่งจากการออกหน่วยทั้งหมด 5 ครั้ง สามารถทําการผ่าตัดรักษาได้กว่า 300 ราย ก่อนที่จะยุติการออกหน่วยไปเมื่อโรงพยาบาลเลยมีความพร้อมในการรักษาโรคหูมากขึ้น
นอกจากนี้ โรงพยาบาลสมเด็จพระยุพราชด่านซ้าย ยังส่งเสริมให้บุคลากรทํางานจิตอาสาพัฒนาชุมชนในหลายมิติ อาทิ จัดตั้งกลุ่มวิสาหกิจผลิตสมุนไพรชุมชนคนพิการตําบลนาดี ชมรมจักรยานเพื่อสุขภาพเมืองด่านซ้าย จัดกิจกรรมวันเด็ก เพื่อให้เด็กในโรงเรียนขนาดเล็กได้เข้าร่วมกิจกรรม ส่งเสริมการรักษาสิ่งแวดล้อม โดยความร่วมมือระหว่างชาวบ้าน ชุมชน และโรงพยาบาล เพื่อให้ทํางานเชื่อมโยงกันเป็นเครือข่ายที่เข้มแข็ง
******************************************* 10 กุมภาพันธ์ 2566
รัฐบาลไทย-ข่าวทำเนียบรัฐบาล-แถลงข่าวร่วม สำหรับการเยือนไทยอย่างเป็นทางการของนายกรัฐมนตรีมาเลเซีย วันที่ 9 กุมภาพันธ์ 2566
วันพฤหัสบดีที่ 9 กุมภาพันธ์ 2566
แถลงข่าวร่วม สําหรับการเยือนไทยอย่างเป็นทางการของนายกรัฐมนตรีมาเลเซีย วันที่ 9 กุมภาพันธ์ 2566
แถลงข่าวร่วม สําหรับการเยือนไทยอย่างเป็นทางการของนายกรัฐมนตรีมาเลเซีย วันที่ 9 กุมภาพันธ์ 2566
รัฐบาลไทย-ข่าวทำเนียบรัฐบาล-Joint Press Statement on the Official Visit to the Kingdom of Thailand by His Excellency Dato' Seri Anwar bin Ibrahim, Prime Minister of Malaysia 9 February 2023
วันศุกร์ที่ 10 กุมภาพันธ์ 2566
09/02/2566
Joint Press Statement on the Official Visit to the Kingdom of Thailand by His Excellency Dato' Seri Anwar bin Ibrahim, Prime Minister of Malaysia 9 February 2023
Joint Press Statement
on the Official Visit to the Kingdom of Thailand
by His Excellency Dato' Seri Anwar bin Ibrahim,
Prime Minister of Malaysia
9 February 2023
รัฐบาลไทย-ข่าวทำเนียบรัฐบาล-รองปลัดกระทรวงเกษตรและสหกรณ์เป็นประธานในการประชุมเตรียมการท่าทีฝ่ายไทยเพื่อใช้สำหรับการประชุมเชิงปฏิบัติการกลุ่มผู้เชี่ยวชาญด้านการร่างโครงการเชิงกลยุทธ์ของสภาไตรภาคียางระหว่างประเ
วันพฤหัสบดีที่ 9 กุมภาพันธ์ 2566
รองปลัดกระทรวงเกษตรและสหกรณ์เป็นประธานในการประชุมเตรียมการท่าทีฝ่ายไทยเพื่อใช้สําหรับการประชุมเชิงปฏิบัติการกลุ่มผู้เชี่ยวชาญด้านการร่างโครงการเชิงกลยุทธ์ของสภาไตรภาคียางระหว่างประเ
รองปลัดกระทรวงเกษตรและสหกรณ์เป็นประธานในการประชุมเตรียมการท่าทีฝ่ายไทยเพื่อใช้สําหรับการประชุมเชิงปฏิบัติการกลุ่มผู้เชี่ยวชาญด้านการร่างโครงการเชิงกลยุทธ์ของสภาไตรภาคียางระหว่างประเทศและบริษัทร่วมทุนยางพาราระหว่างประเทศ จํากัด##
วันพฤหัสบดีที่ 9 กุมภาพันธ์ 2566 นายเศรษฐเกียรติ กระจ่างวงษ์ รองปลัดกระทรวงเกษตรและสหกรณ์ เป็นประธานในการประชุมเตรียมการท่าทีฝ่ายไทยเพื่อใช้สําหรับการประชุมเชิงปฏิบัติการกลุ่มผู้เชี่ยวชาญด้านการร่างโครงการเชิงกลยุทธ์ของสภาไตรภาคียางระหว่างประเทศและบริษัทร่วมทุนยางพาราระหว่างประเทศ จํากัด (Updates on the Expert Group Workshop on Drafting Strategic Programme of the International Tripatite Rubber Council (ITRC) / the International Rubber Consortium (IRCo)) โดยมี นายณกรณ์ ตรรกวิรพัท ผู้ว่าการการยางแห่งประเทศไทย, นายชัยสิทธิ์ สัมฤทธิวณิชชา ประธานกลุ่มอุตสาหกรรมผลิตภัณฑ์ยาง, นางสาวนภาวรรณ เลขะวิพัฒน์ ผู้อํานวยการฝ่ายอุตสาหกรรมยาง การยางแห่งประเทศไทย, นายพิษณุ หริกจันทร์ ผู้อํานวยการสํานักผู้ว่าการ การยางแห่งประเทศไทย และคณะผู้แทนการยางแห่งประเทศไทย เข้าร่วมประชุม ณ ห้องยางทอง 2 การยางแห่งประเทศไทย และผ่านสื่ออิเล็กทรอนิกส์
การประชุมดังกล่าว สรุปผลการประชุมได้ ดังนี้
1. ที่ประชุมรับทราบกําหนดการประชุมเชิงปฏิบัติการกลุ่มผู้เชี่ยวชาญด้านการร่างโครงการเชิงกลยุทธ์ของสภาไตรภาคียางระหว่างประเทศและบริษัทร่วมทุนยางพาราระหว่างประเทศ จํากัด (Updates on the Expert Group Workshop on Drafting Strategic Programme of the International Tripatite Rubber Council (ITRC) / the International Rubber Consortium (IRCo)) ซึ่งมีกําหนดจัดขึ้นระหว่างวันที่ 13 - 14 กุมภาพันธ์ 2566 ณ โรงแรม Impiana Hotel KLCC ประเทศมาเลเซีย
2. ที่ประชุมมีมติมอบหมายให้การยางแห่งประเทศไทยพิจารณาจัดทําข้อมูลท่าทีฝ่ายไทยโดยเห็นควรให้ IRCo นําเสนอข้อมูลวัตถุประสงค์และผลการดําเนินงานที่ผ่านมาของบริษัท IRCo เพื่อนําข้อมูลมาใช้ประกอบการจัดทําร่างโครงการเชิงกลยุทธ์ของ IRCo ต่อไป
รัฐบาลไทย-ข่าวทำเนียบรัฐบาล-“ธนกร” เผย คนนครศรีฯ สุดปลื้ม นายกฯ เตรียมลงพื้นที่ติดตามโครงการในพื้นที่ พร้อมลุยแก้ปัญหาน้ำท่วมซ้ำซาก และการบริหารจัดการน้ำให้
วันอาทิตย์ที่ 19 กุมภาพันธ์ 2566
19/02/2566
“ธนกร” เผย คนนครศรีฯ สุดปลื้ม นายกฯ เตรียมลงพื้นที่ติดตามโครงการในพื้นที่ พร้อมลุยแก้ปัญหาน้ําท่วมซ้ําซาก และการบริหารจัดการน้ําให้
“ธนกร” เผย คนนครศรีฯ สุดปลื้ม นายกฯ เตรียมลงพื้นที่ติดตามโครงการในพื้นที่ พร้อมลุยแก้ปัญหาน้ําท่วมซ้ําซาก และการบริหารจัดการน้ําให้ เชื่อได้รับฟังต้นตอปัญหาจากปากชาวบ้าน จะช่วยให้วางแนวทางแก้ปัญหาอย่างยั่งยืนได้แน่นอน
วันที่ 19 กุมภาพันธ์ 2566 นายธนกร วังบุญคงชนะ รัฐมนตรีประจําสํานักนายกรัฐมนตรี เปิดเผยว่า พล.อ.ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม จะลงพื้นที่จังหวัดนครศรีธรรมราช ในวันที่ 20 ก.พ. เพื่อติดตามผลการดําเนินงานตามนโยบายของรัฐบาล รวมถึงข้อสั่งการต่าง ๆ ในการแก้ไขปัญหาพื้นที่ประสบอุทกภัยซ้ําซาก และการบริหารจัดการน้ํา ซึ่งทันทีที่พี่น้องชาวนครศรีธรรมราชทราบข่าว ต่างสื่อสารผ่านตนในช่องทางต่าง ๆ ในฐานะที่ตนก็เป็นลูกหลานคนนครศรีธรรมราชเช่นกันว่า ในวันดังกล่าวจะเดินทางไปต้อนรับท่านนายกฯ ด้วย เพราะดีใจที่ท่านนายกฯ มองเห็นถึงความเดือดร้อน และให้ความสําคัญกับพี่น้องชาวนครศรีธรรมราช ที่ต้องทนทุกข์กับปัญหาน้ําท่วมซ้ําซากมาอย่างยาวนาน แม้ว่ารัฐบาลที่ผ่าน ๆ มาอาจจะให้ความช่วยเหลือบ้าง แต่ก็น้อยครั้งมากที่จะลงมารับฟังปัญหาจากปากของชาวบ้านด้วยตัวเองแบบนี้ เชื่อว่ารัฐบาลจะได้ทราบถึงต้นตอของปัญหาที่แท้จริง เพื่อที่จะสามารถวางแนวทางแก้ไขปัญหาได้อย่างยั่งยืนต่อไป ไม่ว่าจะเป็นแผนระยะสั้นหรือระยะยาวก็ตาม
“การลงพื้นที่จังหวัดนครศรีธรรมราชของท่านนายกฯ ครั้งนี้ เป็นการแสดงให้พี่น้องชาวนครศรีธรรมราชได้เห็นว่า ความทุกข์ของคนนครศรีฯ ที่ต้องเจอกับปัญหาน้ําท่วมซ้ําซากนั้น จะได้รับการแก้ไขโดยเร็วที่สุดอย่างแน่นอน เหมือนกับที่ท่านนายกฯ มักพูดเสมอว่า ปัญหาของพี่น้องประชาชน รัฐบาลต้องเข้าไปแก้ไขโดยเร็วที่สุดเท่าที่กฎหมายเอื้ออํานวยให้ นอกจากนี้ ยังจะเป็นการรับฟังความต้องการของพี่น้องคนใต้ด้วยว่า ต้องการให้รัฐบาลวางโครงสร้างพื้นฐาน และสนับสนุนงบประมาณเพื่อช่วยเหลือและบรรเทาความเดือดร้อนให้กับพี่น้องอย่างไรอีกด้วย” นายธนกร กล่าว
รัฐบาลไทย-ข่าวทำเนียบรัฐบาล-ไทยพร้อมร่วมมือสมาชิกเอเปคสร้างความเข้มแข็งระบบสุขภาพภูมิภาคเอเชีย - แปซิฟิก
วันอาทิตย์ที่ 19 กุมภาพันธ์ 2566
ไทยพร้อมร่วมมือสมาชิกเอเปคสร้างความเข้มแข็งระบบสุขภาพภูมิภาคเอเชีย - แปซิฟิก
รองปลัดกระทรวงสาธารณสุข เป็นประธานการประชุมคณะทํางานด้านสุขภาพของเอเปค ที่สหรัฐอเมริกา มุ่งเสริมสร้างความเข้มแข็งของระบบสุขภาพเพื่อพร้อมรับมือกับโรคระบาด และการสร้างความเท่าเทียมในการเข้าถึงวัคซีนและบริการสุขภาพของภูมิภาคเอเชีย - แปซิฟิก
รองปลัดกระทรวงสาธารณสุข เป็นประธานการประชุมคณะทํางานด้านสุขภาพของเอเปค ที่สหรัฐอเมริกา มุ่งเสริมสร้างความเข้มแข็งของระบบสุขภาพเพื่อพร้อมรับมือกับโรคระบาด และการสร้างความเท่าเทียมในการเข้าถึงวัคซีนและบริการสุขภาพของภูมิภาคเอเชีย - แปซิฟิก
นายแพทย์ณรงค์ อภิกุลวณิช รองปลัดกระทรวงสาธารณสุข เปิดเผยว่า วันที่ 18 กุมภาพันธ์ 2566 ที่ผ่านมาได้ทําหน้าที่เป็นประธานการประชุมคณะทํางานด้านสุขภาพของเอเปค (APEC Health Working Group) ซึ่งปีนี้สหรัฐอเมริกาเป็นเจ้าภาพจัดการประชุม ระหว่างวันที่ 18-20 กุมภาพันธ์ 2566 ณ เมืองปาล์มสปริงส์รัฐแคลิฟอร์เนีย สหรัฐอเมริกา โดยมีสมาชิกเขตเศรษฐกิจเอเปคเข้าร่วมประชุมทั้งหมด 21 เขตเศรษฐกิจ รวมทั้งไทยภายใต้หัวข้อหลัก ”Creating a resilient and sustainable future for all” หรือ การสร้างอนาคตที่มีความยืดหยุ่นและยั่งยืนสําหรับทุกคน โดยเน้นการสร้างความเชื่อมโยง นวัตกรรมและความครอบคลุม มีวาระการประชุมครั้งนี้มากกว่า20 วาระ และมีวาระการประชุมที่สําคัญคือ การพิจารณาแผนการดําเนินงานของคณะทํางานปี ค.ศ. 2030 การสร้างความเชื่อมั่นในวัคซีน การเสริมสร้างความเข้มแข็งของระบบสุขภาพให้พร้อมรับมือกับโรคระบาด และการนําเทคโนโลยีมาแก้ปัญหาสุขภาพของภูมิภาคเอเชีย - แปซิฟิก ซึ่งผู้แทนไทยได้แลกเปลี่ยนประสบการณ์ของไทยในการแก้ไขปัญหาสุขภาพในประเด็นดังกล่าวกับที่ประชุมและแสดงความพร้อมในการทํางานร่วมกับทุกเขตเศรษฐกิจเพื่อพัฒนาสุขภาพของประชาชนของเอเชีย - แปซิฟิก
“ได้ใช้โอกาสที่ประเทศไทยทําหน้าที่เป็นประธานของคณะทํางานด้านสุขภาพของเอเปคครั้งนี้ ผลักดันให้เขตเศรษฐกิจมีความร่วมมือกันอย่างใกล้ชิดมากขึ้นในการสร้างเสริมความเข้มแข็งของระบบสุขภาพของภูมิภาคเอเชีย - แปซิฟิกให้พร้อมรับกับภาวะฉุกเฉินด้านสุขภาพ และทํางานร่วมกับภาคส่วนต่างๆ ให้เข้มแข็งยิ่งขึ้น โดยต่อยอดจากเป้าหมายกรุงเทพว่าด้วยเศรษฐกิจBCG และการสร้างความสมดุลระหว่างสุขภาพและเศรษฐกิจซึ่งเป็นผลลัพธ์สําคัญของการประชุมที่ไทยเป็นเจ้าภาพในปีที่ผ่านมา” นายแพทย์ณรงค์กล่าว
ทั้งนี้ การประชุมคณะทํางานด้านสุขภาพของเอเปค จัดขึ้นเป็นประจําทุกปี ปีละ 2 ครั้ง ในเดือนกุมภาพันธ์ระหว่างการประชุมเจ้าหน้าที่อาวุโสเอเปคช่วงที่ 1 (SOM 1) และในเดือนสิงหาคมระหว่างการประชุมของเจ้าหน้าที่อาวุโสในช่วงที่ 3 (SOM 3) ซึ่งประเทศไทย นายแพทย์ณรงค์ อภิกุลวณิช รองปลัดกระทรวงสาธารณสุข ได้รับการคัดเลือกเป็นประธานของคณะทํางานด้านสุขภาพเอเปค มีวาระ 2 ปี (ค.ศ. 2022-2023)
*********************************************** 19 กุมภาพันธ์2566